****

**Ehdotus Rooman perussäännön muutokseksi,**

**jolla perussääntöön sisällytetään rikoksena**

**LUONNONTUHONTA**

**Riippumaton kansainvälinen asiantuntijapaneeli luonnontuhontarikoksen oikeudellisesta määritelmästä 22. kesäkuuta 2021**

**Epävirallinen käännös 29.6.2021 Janne Kotiaho, Mikko Pyhälä**

1. **Uuden johdantokappaleen lisääminen toisen johdantokappaleen jälkeen 2 bis**

*huolestuneina siitä, että ympäristöä uhkaa päivittäin vakava tuhoaminen ja heikentäminen vaarantaen syvästi luonnon ja ihmisen järjestelmiä kaikkialla maailmassa,*

1. **Lisäys 5 artiklan 1 kappaleeseen**

*(e) luonnontuhontarikos.*

1. **Uuden artiklan 8 ter lisääminen**

***8 ter artikla***

***Luonnontuhonta***

1. *Tässä perussäännössä “luonnontuhonta” tarkoittaa oikeudenvastaisia tai mielivaltaisia tekoja, jotka tehdään tietäen näiden tekojen aiheuttavan erittäin todennäköisesti vakavia ja joko laajamittaisia tai pitkäaikaisia ympäristövahinkoja.*

1. *Edeltävää 1 kappaletta sovellettaessa*

1. *“mielivaltainen” tarkoittaa piittaamatonta välinpitämättömyyttä vahingosta, joka olisi selvästi liiallinen verrattuna odotettavissa oleviin sosiaalisiin ja taloudellisiin hyötyihin;*

1. *“vakava” tarkoittaa vahinkoa, johon liittyy erittäin vakavia haitallisia muutoksia, häiriöitä tai vaurioita mille tahansa ympäristön osalle mukaan lukien vakavia vaikutuksia ihmisten elämään, tai luonnon, kulttuurin tai talouden pääomiin;*

1. *“laajamittainen” tarkoittaa vahinkoa, joka ulottuu rajatun maantieteellisen alueen ulkopuolelle, ylittää valtionrajat tai aiheutuu kokonaiselle ekosysteemille tai eliölajille tai suurelle joukolle ihmisiä;*

1. *“pitkäaikainen” tarkoittaa vahinkoa, joka on peruuttamaton tai jota luontainen palautuminen ei voi korjata kohtuullisessa ajassa;*

1. *“ympäristö” tarkoittaa maapalloa, sen biosfääriä[[1]](#footnote-1), kryosfääriä[[2]](#footnote-2), litosfääriä[[3]](#footnote-3), hydrosfääriä[[4]](#footnote-4) ja ilmakehää sekä ulkoavaruutta.*
1. elonkehä [↑](#footnote-ref-1)
2. jääpeite [↑](#footnote-ref-2)
3. kivipeite [↑](#footnote-ref-3)
4. vedenkehä [↑](#footnote-ref-4)